EkBass/fiwiki-20250220-pages-articles huggingface dataset:
Mira

Mira (Omikron Ceti /ο Cet /ο Ceti) on Valaan tähdistössä sijaitseva kirkkaudeltaan muuttuva tähti, joka on myös kaksoistähti. ==Ominaisuudet== Mira on pitkäjaksoisten Mira-tyyppisten tähtien prototyyppi. Sitä alettiin epäillä kaksoistähdeksi jo 1918, ja vuonna 1923 Robert Grant Aitken havaitsi Mira B:n optisesti. Mira A on asymptoottihaaraan kuuluva sykkivä punainen jättiläinen. Mira B on valkoinen kääpiö, jonka ympärillä on kaasurengas. Ne muodostavat symbioottisen kaksoistähden, missä Mira A menettää avaruuteen ainettaan, joka kertyy Mira B:n pinnalle. Tähtien välinen etäisyys on tällä hetkellä noin 70 AU. Vuonna 2007 ajateltiin, että Mira B on oranssi pääsarjan tähti, mutta vuonna 2010 julkaistiin havaintoja, jotka tukevat käsitystä, että se on sittenkin valkea kääpiö. Mira on ainoa tunnettu tähti, jolla on komeettamainen pyrstö, pituudeltaan noin 13 valovuotta. Se on muodostunut Miran menettämästä aineesta ja tähtienvälisestä kaasusta, jonka läpi Mira kulkee poikkeuksellisen suurella nopeudella (n. 130 km/s). ==Historia== Mira on ensimmäinen varmuudella tunnistettu muuttuva tähti. David Fabricius havaitsi vuonna 1596 sen ensin kirkastuvan ja sitten himmenevän näkymättömiin. Hän piti sitä ensin novana, mutta havaitsi sen uudelleen 1609. Vuonna 1638 Johannes Holwarda havaitsi tähden yhdentoista kuukauden mittaisen jakson, ja 1662 Johannes Hevelius antoi sille nimen Mira (latinaksi 'ihmeellinen' tai 'ällistyttävä'). Ismaël Bullialdus laski Miran jakson olevan 333 päivää, mikä on vain hieman enemmän kuin nykyinen 332 päivää. Bullialduksen havainto on voinut olla tarkka, koska Miran jaksollisuuden tiedetään vaihtelevan hieman. == Lähteet == == Aiheesta muualla == *Mira – Bizarre Star at NASA *SEDS Mira *AAVSO Mira *Daviddarling Mira *Kaler: mira *Alcyone.de Mira *TCAEP Miran arkistokopio Internet archivessa *Domeofthesky Mira Luokka:Kaksoistähdet Luokka:Mira-tähdet Luokka:M-spektriluokan tähdet Luokka:Jättiläistähdet Luokka:Seulonnan keskeiset artikkelit
Pekka Turpeinen

Jouko Pekka Turpeinen (5. tammikuuta 1938 Hyrynsalmi – 19. lokakuuta 2008) oli Hyrynsalmella syntynyt kajaanilainen yrittäjä, joka tunnettiin erityisesti elämäntyöstään Radio Kajauksen perustajana, omistajana ja toimitusjohtajana. Hän oli myös julkisuudessa monilla värikkäillä tempauksillaan, muun muassa piilottelemalla huoltajuuskiistoista tunnettujen Kerstin Campoyn ja Outi Kosken poikia mökillään Ristijärvellä. Sisäministeri: Espoolaispoikajuttu tutkittava MTV3 Arkisto Turpeinen perusti vuonna 1989 Kainuun Paikallisradio Oy Kajauksen. Radio on yksi harvoista itsenäisistä paikallisradioista Suomessa. Turpeinen on myös toiminut Kainuussa ravintola- ja tekstiilialalla. Turpeinen valittiin 182 äänellä syksyllä 2004 Kainuun maakuntavaltuustoon, ja hän toimi ensimmäisen kansanvaalilla valitun valtuuston juhlakokouksen koollekutsujana ja puheenjohtajana. == Lähteet == Luokka:Suomalaiset yrittäjät Luokka:Suomalaiset poliitikot Luokka:Huoltajuuskiistat Luokka:Vuonna 1938 syntyneet Luokka:Vuonna 2008 kuolleet
Grand prix

Grand prix on ranskaa ja merkitsee "suurta palkintoa". Se voi viitata moniin asioihin: ==Urheilussa== * Grand Prix -autoilu * Formula 1 -kilpa-autoluokan kilpailut * GP2 – kilpa-autoluokka * GP3 - kilpa-autoluokka * Moto GP – ratamoottoripyöräilyä * yleisurheilun GP-kisat * FIDE Grand Prix * Grand Prix Championship, FOTA:n formulasarja * kouluratsastuksen korkein kilpailuluokka * Grand Prix, vuosina 1982-2009 järjestetty snookertunnus, nykyisen World Openin edeltäjä ==Tietokonepelejä== * Geoff Crammondin Grand Prix -sarja: ** Formula One Grand Prix ** Grand Prix 2 ** Grand Prix 3 ** Grand Prix 4 * Grand Prix Challenge (Atari) * Grand Prix Legends ==Musiikkialbumeja== * Grand Prix, Teenage Clubin albumi vuodelta 1995 * Grand Prix, Edu Kettusen albumi vuodelta 2002 * Grand Prix, Asteen albumi vuodelta 2018 ==Muissa yhteyksissä== * Grand Prix – vuonna 1966 valmistunut Formula 1 -maailmaan sijoittuva elokuva * Grand Prix on Cannesin elokuvajuhlien merkittävin palkinto Kultaisen palmun jälkeen. * Grand Prix -hyökkäys on sisilialaisen puolustuksen muunnelma shakissa * Grand Prix (jap. Arrow Emblem Grand Prix no Taka), japanilainen animaatiosarja vuodelta 1977, jonka on ohjannut Rintaro. Luokka:Ranskankieliset sanat ja sanonnat
Luuvalo

Luuvalo eli reumatismi on suomalaisen kansanperinteen ja myös 1800-luvun lääketeteenhttps://nivel.fi/wp- content/uploads/2022/02/Niveltieto-2001-Nivelrikon-hoidon-historia- Kaartinen.pdf tuntema sairaus, joka tuntuu ajoittaisena tai jatkuvana kolotuksena samoissa jäsenissä. Nimityksellä luuvalo on viitattu moniin, eri syistä johtuviin kipuihin. Luuvalo erosi noidannuolesta siten, että jälkimmäinen tuntui kipuna pienellä alueella. Yhdyssanan loppuosa ”valo” on nykysuomeksi ”kipu”, (nykyviroksi valu). Nykyään sanaa luuvalo käytetään lähinnä synonyymina sanalle ”kihti”. Luuvalon ja reumatismin tautinimikkeistä luovuttiin vähitellen sen jälkeen, kun 1800-luvun lääketieteessä oltiin havaittu, että kyseessä olikin kolme erillistä sairautta, jotka nimettiin nivelrikoksi, nivelreumaksi ja kihdiksi. == Muuta == Loitsussa luuvalo tai hammaskipu käskettiin pois potilaasta ”suurille sotikedoille, jossa on luutonta lihaa purtavaksi ja kalvettavaksi”. Oiva Paloheimon lastenkirjassa Tirlittan on kohtaus rouvasta, jolla oli luuvalo. Rouva hoiti "luuvaloaan" kainaloon laitetuilla muurahaisilla ja ampiaisilla, ne kun pistävät ja pitävät mielen virkeänä. == Lähteet == Luokka:Kansanparannus Luokka:Suomalainen kansanparannus
Cesare Sterbini

Cesare Sterbini (1784 Rooma – 19. tammikuuta 1831 Rooma) oli italialainen libretisti. Hänen tunnetuin teoksensa on libretto Gioacchino Rossinin oopperaan Sevillan parturi, joka sai ensiesityksensä vuonna 1816. Librettojen lisäksi hän kirjoitti runoja ja toimi Vatikaanin virkamiehenä. == Lähteet == Luokka:Italialaiset libretistit Luokka:Vuonna 1784 syntyneet Luokka:Vuonna 1831 kuolleet
Opera buffa

Opera buffa eli koominen ooppera, tunnetaan myös nimillä commedia per musica ja dramma giocoso per musica, on oopperan tyylisuunta. Opera buffa kehittyi 1700-luvun alkupuolella Napolissa Italiassa. Sieltä se levisi Roomaan ja Pohjois-Italiaan. Se on opera serian eli vakavan oopperan rinnalla toinen oopperan päälajeista. == Lähteet == == Aiheesta muualla == * Murtomäki, Veijo: Klassismin koominen ooppera. Italialaisen opera buffan alkuvaihe: Goldoni ja Galuppi. Musiikin historia, Siba.fi Luokka:Oopperan tyylilajit
Peter Cornelius

Carl August Peter Cornelius (24. joulukuuta 1824 - 26. lokakuuta 1874) oli saksalainen säveltäjä, runoilija, kirjailija ja kääntäjä. Hän syntyi ja kuoli Mainzin kaupungissa, Saksassa. == Nuoruus ja nuori aikuisuus == Jo nuorella iällä Cornelius soitti viulua ja sävelsi liedejä. Hän aloitti sävellysopinnot Heinrich Esserin johdolla vuonna 1841. Cornelius asui Peter von Corneliuksen luona Berliinissä vuodesta 1844 vuoteen 1852. Tänä aikana hän tapasi vaikutusvaltaisia henkilöitä kuten Alexander von Humboldtin, Grimmin veljekset, Fridrich Rückertin ja Felix Mendelssohnin. Viimeisinä Berliinin- vuosinaan Cornelius kirjoitti musiikkikritiikkejä useille berliiniläislehdille ja ystävystyi Joseph von Eichendorffin, Paul Heysen ja Hans von Bülowin kanssa. == Aikuisuus == Corneliuksen ensimmäiset oikeat sävellykset, joukossa ooppera Der Barbier von Bagdad syntyivät vuosina 1852-1858, jolloin hän asusti Weimarissa. Tänä aikana hän tutustui Franz Lisztiin, jonka ympärille kasvoi sävellystyön opiskelijoista ja nuorista säveltäjistä ns. Uusi saksalainen koulukunta. Liszt ylisti Corneliusta suureksi kyvyksi, mutta oli pettynyt saadessaan kuulla, että hänen oppilaansa ensimmäinen suuri sävellystyö tulisi olemaan komedia. Suuri säveltäjä kuitenkin lopulta oli erittäin mielissään lopputuloksesta ja toimi oopperan skandaalinkäryisen kantaesityksen ohjaajana ja kapellimestarina. Tämän jälkimainingeissa niin Cornelius kuin kapellimestarin työstään eroamaan joutunut Liszt jättivät Weimarin pölyt taakseen. Cornelius muutti Wieniin, jossa hän viihtyi viisi vuotta. Wienissä hän tapasi ja tutustui Richard Wagneriin, jonka neuvosta hän 1864 muutti Müncheniin, jossa lopulta meni naimisiin ja sai lapsia. Huolimatta ystävyydestään Wagneriin ja Franz Lisztiin, Corneliuksen suhde uuteen saksalaiseen koulukuntaan (johon hän kuului) ei ollut ongelmaton. Hän ei tullut Wagnerin ja von Bülowin seuraksi Tristanin ja Isolden ensi-iltaan, ilmoittaen syyksi oman oopperansa Der Cidin ensiesityksen. Hänen kolmas ja viimeinen oopperansa, skandinaavisiin Edda-taruihin pohjautuva Gunlöd, jäi kesken säveltäjän kuollessa sokeritautiin 1874. Se sai kantaesityksensä lopulta vuonna 1891. == Oopperat == *Der Barbier von Bagdad (1858) *Der Cid (1865) *Gunlöd (1891) ==Aiheesta muualla== *Vapaasti käytettävissä olevia Corneliuksen partituureja Mutopia Project Luokka:Saksalaiset säveltäjät Luokka:Saksalaiset oopperasäveltäjät Luokka:Vuonna 1824 syntyneet Luokka:Vuonna 1874 kuolleet
Agathias

Agathias (, noin 536–582) oli runoilija ja historioitsija, joka oli kotoisin Myrinasta Vähästä-Aasiasta. Hän on yksi tärkeimmistä lähteistä keisari Justinianus I:n ajalta. Agathias opiskeli Aleksandriassa ja siirtyi vuonna 554 Konstantinopoliin. Siellä hän jatkoi opintojansa ja toimi asianajajana. Hän kirjoitti kokoelman Dafniaka joka koostui lyhyistä rakkausrunoista. Agathias kokosi myös antologian oman aikansa ja antiikin runoilijoiden epigrammeista. Justinianuksen kuoleman jälkeen Agathiaan ystävät ylipuhuivat hänet kirjoittamaan historian omasta ajastaan. Agathiaan teos käsittää vuodet 552–558 ja on suora jatko Prokopioksen teoksille. Agathias myös matkii teoksessaan Prokopioksen tyyliä. Teos kertoo pääasiassa Itä-Rooman kamppailusta gootteja, vandaaleja frankkeja ja persialaisia vastaan. Edward Gibbon kuvailee Agathiasta "runoilijana ja reetorina", vastakohtana Prokopiokselle joka on "valtionmies ja sotilas". On myös huomautettu, että Agathias ilmeisesti oli vain nimellisesti kristitty. Agathias on ainut tunnettu lähde vuonna 529 tapahtuneesta Ateenan akatemian sulkemisesta. == Lähteet == Luokka:530-luvulla syntyneet Luokka:580-luvulla kuolleet Luokka:Bysanttilaiset historioitsijat Luokka:Bysanttilaiset runoilijat
Seiche

Seiche (äännetään /sɛʃ/) on suljettuun altaaseen syntyvä ominaisheilahtelu eli seisova aalto. Seiche voi syntyä esimerkiksi järvissä, poukamissa tai satama- altaissa, kun painovoima pyrkii palauttamaan esimerkiksi tuulen poikkeuttaman vesirungon takaisin tasapainotilaan ja altaan reunat heijastavat häiriön takaisin synnyttäen interferenssin. Termiä ehdotti ensimmäisenä sveitsiläinen hydrologi François-Alphonse Forel vuonna 1890. Forel oli tarkkaillut ilmiötä Genevejärvessä Sveitsissä. Termi tulee sveitsinranskan murteellisesta sanasta, joka merkitsee "heilahdella edestakaisin" ja jota oli ilmeisesti käytetty alueella jo pitkään kuvaamaan alppijärvien oskillaatioita. ==Ilmiön luonne== Seiche-heilahtelut ovat usein paljaalle silmälle näkymättömiä, eivätkä järvellä liikkujat sitä välttämättä lainkaan huomaa. Ilmiö aiheutuu, kun vesirungon tasapainoa häiritsee yksi tai useampi tekijä siten, että vedenpinta on altaan toisessa päässä korkeammalla kuin toisessa. Tämän voi aiheuttaa esimerkiksi pitkäkestoinen tuuli tai maankuoren seisminen aktiivisuus. Painovoima pyrkii palauttamaan pinnan takaisin tasapainoon eli horisontaaliseksi. Tästä syntynyt impulssi kulkee altaan päästä päähän veden syvyydestä riippuvalla nopeudella ja heijastuu takaisin altaan reunasta. Toistuvat heijastukset synnyttävät altaaseen seisovan aallon, jossa on yksi tai useampia solmukohtia (pisteitä, joissa pystysuuntaista liikettä ei tapahdu). Värähtelyn taajuus määräytyy altaan koosta, sen syvyydestä ja ääriviivoista sekä veden lämpötilasta. Järven pituus on solmujen välisen etäisyyden monikerta. Seiche-aallon jaksonaika suljetussa suorakaiteen muotoisessa altaassa on : T = \frac{2L}{\sqrt{g d}} missä L on vesirungon pituus, d keskisyvyys ja g painovoimakiihtyvyys. Ilmiön jaksonajat vaihtelevat sekunneista päiviin (Itämeressä noin päivä, Norjan vuonoissa kolme päivää, uima-altaissa sekunteja). ==Syyt ja esiintyminen== Seiche-heilahtelun laukaisija voi olla esimerkiksi tuuli, myrsky, maanjäristys tai tsunami. Ilmiölle alttiita ovat etenkin maanjäristysherkillä alueilla sijaitsevat järvet. Maanjäristyksen aiheuttamia seiche-aaltoja voi havaita tuhansienkin kilometrien päässä episentristä. Varsinkin uima-altaat alkavat herkästi heilahdella maanjäristysten vuoksi kaukanakin järistyksen keskuksesta. Esimerkiksi vuoden 1964 suuri järistys Alaskassa heilutti uima-altaita aina Puerto Ricossa asti. Pieniä säännöllisiä seiche-heilahteluja sattuu suuremmissa järvissä jatkuvasti. Muun muassa Loch Ness -järvessä Skotlannissa havaitaan ilmiö usein, ja sillä voidaan ehkä selittää osa Loch Nessin hirviön olemassaoloa perustelevista väitteistä: seiche-heilahtelut saattavat nostaa pohjasta puunrunkoja. Pohjois-Amerikan suurissa järvissä seiche-ilmiö on yleinen. Siellä vedenkorkeuden ero järven eri puolilla voi olla jopa viisi metriä. == Lähteet == ==Aiheesta muualla== *http://www.seagrant.wisc.edu/communications/lakelevels/seiche.htm What is a seiche? *http://www.coastal.udel.edu/faculty/rad/seiche.html Seichelaskuri *http://www.unmuseum.org/mwave.htm Seiche ja sen yhteys vesihirviöihin Luokka:Limnologia Luokka:Aallot (vesi)
Alejandro Sanz

Alejandro Sánchez Pizarro (s. 18. joulukuuta 1968 Madrid) tunnetaan Alejandro Sanzina popin ja balladien laulajana. Sanz aloitti uransa 1991 levyllä Viviendo deprisa. Hänen kolmas albuminsa Más (1997) julkaistiin kansainvälisesti, ja sitä myytiin kolme miljoonaa kappaletta Espanjassa. Vuonna 2005 hän teki Shakiran kanssa kappaleen La tortura. Luokka:Grammy- palkinnon saajat Luokka:Espanjalaiset laulajat Luokka:Vuonna 1968 syntyneet Luokka:Elävät henkilöt
Scandinavian Weekend Radio

Scandinavian Weekend Radio (lyhennettynä SWR) on vuonna 2000 perustettu Suomesta lähettävä kansainvälisesti kuuluva radioasema. Se aloitti lähetyksensä heinäkuussa 2000. Ohjelmisto koostuu musiikista, suorista juonnoista ja DX-kuunteluun liittyvistä ohjelmista. SWR lähettää ohjelmiaan joka kuukauden ensimmäisenä lauantaina, ja sen lähetinpaikka on Virroilla. Asema toimii viestintäviraston myöntämillä vuorokauden teknisillä luvilla 14 vuorokautta vuodessa. Lähetykset rahoitetaan PR-tuotteiden myynnillä ja jäsenmaksuilla. Mainonta on myös mahdollista lähetyksissä. Toiminnasta vastaa Vaihtoehtoisen radiotoiminnan tukiyhdistys ry. Juontajakunnassa on mukana joitakin entisiä piraattiradioaktiiveja, radioamatöörejä ja DX-kuuntelijoita. Yhdistyksen tarkoituksena on edistää ja tukea taloudellisesti vaihtoehtoista radiotoimintaa Suomessa. Se tarjoaa vaihtoehtoisesta radiotoiminnasta kiinnostuneille järjestöille ja yksityisille ihmisille mahdollisuuden osallistua yksityiseen ja riippumattomaan radiotoimintaan. ==Historia== SWR:n toiminta alkoi 1. heinäkuuta 2000, kun se lähetti 24 tuntia 50 watin lähettimellä. Lähetysmasto oli tehty talkoovoimin. 2. kesäkuuta 2001 lähetykset laajenivat uusille taajuuksille. 30. lokakuuta 2004 lähetettiin ensimmäisen kerran keskiaalloilla. == Taajuudet == * Ultralyhyet aallot (ULA): 94,9 MHz, 1 500 W * Lyhyet aallot (SW): 5 980, 6 170, 11 690 ja 11 720 kHz, 2 500 W * Keskipitkät aallot (MW): 1 602 kHz, 1 000 W ==Aiheesta muualla== * Virallinen sivusto * Videoita toiminnasta YouTubessa * Artikkeli HÄKÄposti- Onlinen sivulla * SWR-Mediamonitorin kuukausittaiset ääniuutiset kotimaisesta sähköisestä mediasta Luokka:Suomalaiset radioasemat
Juudas Makkabi

thumb|Juudas Makkabin valtakunta Juudas Makkabi johti juutalaisten makkabealaiskapinaa Syyrian seleukideja vastaan vuosina 167–160 eaa. Juudea oli liitetty Aleksanteri Suuren valloitusten myötä hellenistiseen valtapiiriin, ja kreikkalaistaakseen alueen Antiokhos IV kielsi juutalaisilta uhritoimitukset, sapatin vieton ja ympärileikkaukset ja muutti Jerusalemin temppelin Zeuksen palvontapaikaksi.Harviainen, Tapani & Illman, Karl-Johan (toim.): Juutalainen kulttuuri, s. 16. Helsinki: Otava, 2003 ISBN 951-1-13313-6 Juudas Makkabi aloitti sissisodan muutaman sadan sotilaan voimalla. Tuhottuaan syyrialaisten armeijan yllätyshyökkäyksellä hän sai paljon lisää voimaa armeijaansa. Hän itse kuoli taistelussa seleukideja vastaan vuonna 161 tai 160 eaa. Kapinaa ei voinut kuitenkaan enää pysäyttää, ja juutalaisten kuningaskunta saavutti itsenäisyyden 140-luvulla eaa. Juudas Makkabin ansiosta Jerusalemin toinen temppeli omistettiin jälleen Jahven palvonnalle, ja tätä muistetaan hanukka-juhlassa. Juudas Makkabin johtama kapina on aiheena Georg Friedrich Händelin oratoriossa Judas Maccabeus. == Lähteet == Juudas Makkabi
KTK

KTK voi tarkoittaa seuraavia: * Kuluttajatutkimuskeskus * Kauppatieteiden kandidaatti * KTK Tekniikan Asiantuntijat, ammattiliitto (aik. Kuntien Teknillisten Keskusliitto) * Kulttuurityön Keskus (KtK)
Rättäri

Rättäri oli 1500-luvulta 1800-luvulle nimismiehen apulaisena toiminut alempi kruununpalvelija. Sanan taustalla on ruotsin kielen työnjohtajaa ja voutia merkitsevä sana rättare. Koska rättärin toimi liittyi kyydityksen järjestämiseen, häntä kutsuttiin myös kyytirättäriksi (ruotsiksi skjutsrättare). Tointa hoitivat joko pitäjän tilalliset vuorollaan tai he palkkasivat jonkun hoitamaan sitä sivutoimenaan. Nimismies oli hallintopitäjässä 1500-luvulla valtion edustajana keskeinen henkilö, kun hän toimi välimiehenä kruunun ja pitäjäläisten välillä. Hän järjesti pitäjässään käräjät ja huolehti valtion virkamiesten ja sotilaiden kyydityksestä, kestityksestä ja majoituksesta näiden liikkuessa hänen pitäjässään. Palkkioksi tästä hän sai jokaiselta pitäjän talolliselta nimismiehenveron. Kyytirättäri toimitti nimismiehen antamat määräykset, esimerkiksi kyyditysmääräykset, pitäjän eri osiin. Hän saattoi myös kestitä ja majoittaa kruunun virkamiehiä. Kyytirättäri sai palkkiokseen osuuden nimismiehenverosta ja joskus vielä erillisiä palkkioita. Suuria hallintopitäjiä jaettiin 1600-luvulla pienemmiksi ja syntyi kestikievarilaitos huolehtimaan kestityksistä ja kyyditsemisestä. Näiden tehtävien hoitoon ei enää tarvittu kyytirättäreitä. Heidän uudeksi tehtäväkseen tuli vankien kuljettaminen ja vartioiminen. Nämä olivat yleensä tutkintovankeja, sillä vielä 1600-luvulla pidettiin käsittämättömänä, että yhteiskunnan pitäisi käyttää varojaan vankien elättämiseen vankiloissa. Rankaisemiseen oli halvempiakin keinoja. Poliittiset rikolliset olivat tosin tästä poikkeuksia. Kyytirättäri seurasi vankia kuljetettaessa mukana, vaikka itse kuljetus kuului pitäjäläisten velvollisuuksiin, elleivät he suorittaneet siitä jollekin erillistä korvausta. Vankien kuljetuksen lisäksi kyytirättärin virkatehtäviin kuului 1700-luvulla avustaa nimismiestä ulosotoissa ja rikollisten pidättämisessä. Rättäreitä alettiin käyttää myös käräjillä oikeudenpalvelijoina huutamassa asianosaiset tai todistajat esiin. Myöhemmin se saattoi olla rättärin ainoakin toimi. Kansa alkoi kutsua tällaista oikeudenpalvelijaa huutorättäriksi. Etelä-Pohjanmaalla oli 1700-luvun alussa kyytirättäri joka pitäjässä. Vuosisadan kuluessa toimesta alkoi tulla epäsäännöllisempi ja tilapäisempi. Suomessa kyytirättäreitä oli 1800-luvun lopulla enää Vaasan- ja Oulun lääneissä. Vuoden 1902 alussa kyytirättärin virat lakkautettiin siellä missä sellainen virka vielä oli olemassa. Samalla 14. syyskuuta 1901 annetulla armollisella asetuksella vapautettiin talot antamasta kapallinen viljaa vuosittain rättäreille palkaksi. Rättärien virat vaihtuivat näin lopullisesti poliisikonstaapelin viroiksi. Joissakin pitäjissä oli kylärättäreitä, joiden tehtävät määriteltiin kyläjärjestyksissä. He eivät olleet kyytirättärien kaltaisia valtion virkamiehiä. ==Lähteet== * Etelä- Pohjanmaan historia osa 2 sivut 391–392, osa 3 sivut 365–368, osa 4.1 sivu 407. * Hiidenkivi 4/1995 sivu 50 ja 5/1995 sivu 46. Luokka:Oikeushistoria
KTL

Lyhenne KTL voi tarkoittaa ainakin seuraavia: *Kansantalojen Liitto, työväentalojen keskusliitto *Kansanterveyslaitos, vuodesta 2009 osa Terveyden ja hyvinvoinnin laitosta *kauppatieteiden lisensiaatti, tieteellinen jatkotutkinto *Kemian Työntekijäin Liitto, ammattiliitto *Kulttuurityöntekijäin Liitto, ammatillinen järjestö *Koulutuksen tutkimuslaitos, valtakunnallinen koulutustutkimuksen keskus. *Kouvolan taitoluistelu, urheiluseura *Tekniikan ja Erityisalojen Ammattilaiset KTL (aiemmin Kuntien Teknisten Liitto), ammattiliitto
Kuolemanjälkeinen teloitus

Kuolemanjälkeinen teloitus on rituaali, jossa jo kuollut ihminen "teloitetaan". Tavallisesti menetelmänä on ollut silpominen tai polttaminen. Menetelmää on käytetty vihattuihin henkilöihin, jotka on haluttu häpäistä heidän kuoltuaan. Tällaisiin kuuluivat paavi Formosus 800-luvulla, Englannin lordiprotektori Oliver Cromwell vuonna 1661Tieteen kuvalehti Historia 6/2013, s. 11, kenraali Lavr Kornilov vuonna 1918 ja Haitin diktaattori François Duvalier vuonna 1986. Osa menetelmän pelkovaikutuksesta on liittynyt uskoon siitä, että väärin haudatut, erityisesti silvotut, ruumiit eivät kokisi ylösnousemusta. ==Lähteet== Luokka:Teloitusmenetelmät
Björn Westerlund

Björn Georg Wilhelm Westerlund (27. tammikuuta 1912 Hannover, Saksan keisarikunta – 11. maaliskuuta 2009 Helsinki) oli suomalainen diplomi- insinööri, vuorineuvos ja Nokian entinen pääjohtaja. Hän oli myös hetken aikaa kauppa- ja teollisuusministeri V. J. Sukselaisen II hallituksessa (19. kesäkuuta – 14. heinäkuuta 1961). ==Elämä== Westerlund valmistui diplomi- insinööriksi 1935 Teknillisestä korkeakoulusta. Valmistuttuaan hän aloitti pitkän Nokia-uransa Suomen Kaapelitehtaalla laboratorioinsinöörinä 1936–1940, osastoinsinöörinä 1940–1947, teknisenä johtajana 1947–1956 ja Verner Weckmanin seuraajana toimitusjohtajana 1956–1967. Westerlundin päätöksellä Kaapelitehtaalle perustettiin elektroniikkaosasto 1960, joka oli ensimmäiset 15 vuotta tappiollinen. Kun Suomen Kumitehdas Oy, Suomen Kaapelitehdas Oy ja puunjalostus- ja voimayhtiö Nokia Ab fuusioituivat Oy Nokia Ab:ksi, tuli Westerlundista sen ensimmäinen pääjohtaja 1967. Hän jäi eläkkeelle 1977, mutta toimi vielä kaksi vuotta hallituksen puheenjohtajana. Hän vaikutti myös keskeisesti Teollisuuden Voima Oy:n perustamiseen 1969 ja sen Olkiluodon ydinvoimalahankkeeseen. Ydinvoimala saatiin tilattua lännestä, kun Neuvostoliitto painosti tilaamaan idästä. Westerlund oli Teknillisen Korkeakoulun Ylioppilaskunnan kunniajäsen, jolle ylioppilaskunta 16. marraskuuta 2002 myönsi ikiteekkarin arvonimen ja ketjun käyttöoikeuden. Tämä arvonimi on myönnetty vain kerran aiemmin. == Lähteet == ==Kirjallisuutta== * * == Aiheesta muualla == * Björn Westerlundin muistokirjoitus Helsingin Sanomissa. * Jyrki Vesikansan kirjan arvostelu (Esko Rantanen). Talouselämä 23.6.2004 (arkistoitu sivu). * In Memoriam Ikiteekkari Björn ”Nalle” Westerlund 27.1.1912–11.3.2009. Teknillisen korkeakoulun ylioppilaskunta. * * Luokka:Suomalaiset elinkeinoelämän vaikuttajat Luokka:Nokian henkilöstö Luokka:Vuorineuvokset Luokka:Suomen kauppa- ja teollisuusministerit Luokka:Suomen ruotsalaisen kansanpuolueen poliitikot Luokka:Suomalaiset insinöörit Luokka:Vuonna 1912 syntyneet Luokka:Vuonna 2009 kuolleet
JIRCii

jIRCii on Raphael Mudgenin kehittämä IRC-asiakasohjelma, joka on kirjoitettu Perlin tapaisella ohjelmointikielellä nimeltä Sleep. Sleep perustuu Javaan, joten ohjelma tarvitsee toimiakseen Javan 1.4.2-version tai uudemman. jIRCiistä on saatavilla Mac OS X-, Linux- sekä Windows-versiot. ==Aiheesta muualla== * jircii sourceforgessa Luokka:IRC-asiakasohjelmat
Simo Vuorilehto

Simo Sakari Vuorilehto (8. elokuuta 1930 Savonlinna – 13. kesäkuuta 2024 HelsinkiSimo Vuorilehdon kuolinilmoitus, Helsingin Sanomat 30.6.2024, s. B21.) oli suomalainen vuorineuvos ja Nokian pääjohtaja. Nokiassa hän toimi kakkosmiehenä 1980-luvulla, ja Kari Kairamon kuoltua vuonna 1988 hän nousi neljän vuoden ajaksi pääjohtajaksi ennen eläkkeelle jäämistään. Hän kuului ERT:n (”Euroopan teollisuusjohtajien pyöreä pöytä”) jäsenistöön vuosina 1989–1992. ==Ura kriisiyhtiö Nokiassa== Lähdekirjallisuudessa Simo Vuorilehto mielletään hyvin erilaiseksi johtajaksi kuin edeltäjänsä Kairamo. Häntä pidetään vanhan polven teollisuusjohtajana, joka ei uskonut kulutuselektroniikan nousuun. Suomen valtio oli myynyt Televan osake- enemmistön Nokialle 1980-luvulla. Nokian ajauduttua kriisin partaalle 1980-luvun lopussa rupesi Vuorilehto kuitenkin toteuttamaan laajaa saneerausohjelmaa, jonka seurauksena Nokia irtautui kumiteollisuudesta, televisioista ja tietokoneista. Nokiaan Kairamo oli jättänyt jälkeensä myös johtajakriisin, joka huipentui keväällä 1990, kun yhtiön hallintoneuvoston puheenjohtaja, SYPin Mika Tiivola nosti toimitusjohtajaksi vävynsä Kalle Isokallion. Kerrotaan, että Vuorilehto ja Isokallio olivat ainaiset kinastelukumppanit. Vuorilehto nimitti vuonna 1990 Olli-Pekka Kallasvuon rahoitusjohtajaksi ja johtokunnan jäseneksi. Nokian hallituksessa oli 1980-luvun lopussa pahoja ristiriitoja: Antti Lagerroosilla ja kulutuselektroniikan johtaja Jacques Noelsilla ei ollut yhteistä näkemystä yrityksen tulevaisuudesta seurauksella, että Nokian pörssikurssi laski voimakkaasti ja televisioteollisuus taantui. Antti Lagerroosin ja pääjohtajana toimineen Vuorilehdon välille syntyi riitaa. Silloinen rahoitusjohtaja Jorma Ollila yritti rauhoitella sijoittajia, kun SYP:n Mika Tiivola ja KOP:n Jaakko Lassila kiistelevät valta-asemastaan. Vuorilehto määräsi Isokallion panemaan elektroniikkaliiketoiminnot myyntiin. Nokian hallituksessa kuitenkin ymmärrettiin, ettei Isokallio voisi jatkaa Vuorilehdon asemassa tämän jäätyä eläkkeelle. Vuorilehto ei kuitenkaan saavuttanut alaistensa ja yrityksen hallintoneuvoston luottamusta seurauksella, että johtaja, Vuorilehdon pahin kiistakumppani, Kalle Isokallio, joka oli vasta 43-vuotias, ostettiin eläkkeelle ja Nokian kaksoisjohto purettiin. Sittemmin Vuorilehdon korvasi vuonna 1992 Jorma Ollila, kun Vuorilehto siirtyi eläkkeelle 61-vuotiaana. Vuorilehto oli Suomen suurituloisimpia eläkkeensaajia. Hänen eläkkeensä vuonna 2010 oli 28 538 euroa kuukaudessa. ==Lähteet== * Häikiö, Martti. 2001. Nokia Oyj:n historia. Tekijä, Nokia Oyj ja Edita Oyj. ===Viitteet=== Luokka:Suomalaiset elinkeinoelämän vaikuttajat Luokka:Vuorineuvokset Luokka:Nokian henkilöstö Luokka:Vuonna 1930 syntyneet Luokka:Vuonna 2024 kuolleet
Jääpingviini

Jääpingviini (Pygoscelis adeliae) on keisaripingviinin ohella toinen Etelämantereella elävistä pingviinilajeista. == Koko ja ulkonäkö == Jääpingviinin ruumis on mustavalkoinen, sillä on evämäiset siivet ja pyöreähkö pää. Nokka on väriltään tummanpunainen, mutta sitä peittävät osaksi höyhenet. Pituus: 46–71 cm Paino: 4–5,5 kg == Levinneisyys == Jääpingviini elää lähinnä Etelämantereen ja subantarktisen vyöhykkeen ahtojääalueella. Se pesii Antarktiksen ja sen syrjäisten lähisaarten kalliorannoilla, mutta siirtyy pesimäkauden jälkeen pohjoisemmaksi. == Elinympäristö == Rannikkoseudut ja jääpeitteiset alueet. == Lisääntyminen == Naaras munii 2 munaa, joita se hautoo 30–43 vuorokautta. == Ravinto == Jääpingviinit saalistavat usein parvina ja voivat siirtyä antoisille vesille kilometrien päähän yhdyskunnastaan. Ne pyydystävät etenkin krillejä ja löytävät näitä pikkuäyriäisiä usein ahtojäiden lähivesiltä. Jääpingviini pystyy tavoittamaan myös nopealiikkeisiä mereneläviä, kuten kaloja ja mustekaloja. Tarvittaessa se sukeltaa 20 metrin syvyyteen ja kykenee kirimään vauhtiaan entisestään. Makean veden puute ei tuota pingviinille ongelmia, sillä linnun munuaiset ja sierainten alla sijaitsevat erityisrauhaset poistavat ravinnon mukana tulleen ylimääräisen suolan. Janoisten yksilöiden on kuitenkin nähty syövän silloin tällöin lunta. Ne ovat lähinnä olleet maissa pesimässä olleita lintuja, jotka eivät ole päässeet merelle syömään. == Lähteet == Luokka:Pingviinilinnut Luokka:Etelämantereen eläimistö
Minas Morgul

Minas Morgul voi tarkoittaa seuraavia: * Minas Morgul, alun perin Minas Ithil, Gondorin vartiotorni J. R. R. Tolkienin kirjassa Taru sormusten herrasta * Minas Morgul, saksalainen black metal ja death metal -yhtye * Minas Morgul, Summoning-yhtyeen albumi.
Kaj-Erik Relander

Kaj-Erik Relander (s. 21. kesäkuuta 1962 Helsinki) on suomalainen ekonomi ja yksityissijoittaja, joka tuli Suomessa tunnetuksi Soneran toimitusjohtajana tehdyistä epäonnistuneista UMTS-kaupoista. Soneran jälkeen Relander on toiminut hallituksen jäsenenä ja neuvonantajana useissa kansainvälisissä yrityksissä. Hänen erikoisalaansa ovat telekommunikaatio ja rahoitus. Relander on vuonna 2018 nimitetty DU-teleoperaattorin hallitukseen Dubaissa, Yhdistyneissä arabiemiirikunnissa. Hän toimii myös luxemburgilaisen SES- satellittiioperaattorin sekä videopalveluja Lähi-idässä ja Pohjois-Afrikassa tuottavan Starzplay Arabian hallituksessa. Lisäksi Relander toimii turvallisiin mobiilipalvelujen tuottamiseen erikoistuneen suomalaisen BookIT Oy:n hallituksessa ja neuvonantajana rahastopalveluita tarjoavassa Limestonessa sekä sijoitusyhtiö Mustard Seedissä. Relander on myös rahoitusalan start-up -yhtiöihin Aasiassa ja Afrikassa erikoistuneen Apis Partnersin sijoituskomitean puheenjohtaja. Kaj-Erik Relander on teknologiaan ja internetpalveluihin erikoistuneen SEQ Capital Partnersin perustajaosakas. Hän työskentelee itsenäisenä neuvonantajana Abu Dhabin hallituksen kehitysyhtiössä Mubadalassa ja toimii neuvontantajana yksityisissä sijoitusyhtiöissä Abu Dhabissa ja Zürichissä. Relander tukee aktiivisesti hyväntekeväisyystyötä toimimalla puheenjohtajana Refugees United -säätiössä. Relander oli partnerina pääomasijoitusyhtiö Accel Partnersissa vuodesta 2001 vuoteen 2009 asti. Sitä ennen hän toimi Telen ja Soneran johdossa ja ennen eroaan noin puoli vuotta Sonera Oyj:n toimitusjohtajana. == Ura Sonerassa == Relander oli siirtynyt vuonna 1994 Sitrasta silloisen Telecom Finlandin talousjohdon tehtäviin. Sonera laajensi toimintaansa aggressiivisesti Kaj-Erik Relanderin johdolla. Yhtiö ratsasti IT-kuplan aallonharjalla ja pyrki nostamaan pörssikurssinsa korkealle, jotta se voitaisiin myydä ulkomaille huikeaan ylihintaan. Silloin Soneran johtajat olisivat optioiden avulla tulleet monimiljonääreiksi. Relanderin johdolla Sonera teki uhkarohkeita riskisijoituksia, joista tunnetuin on Suomen suurimmaksi bisnesmokaksikin kutsuttu Saksan UMTS-lupakauppa. Aluksi kurssi saatiinkin rajuun nousuun. Kaupan osoittauduttua arvottomaksi Relander joutui jättämään tehtävänsä kohun saattelemana. === Sonera-kirja ja teleurkintaskandaali === Kohu sai lisää vauhtia nimettömien kirjoittajien kesäkuussa 2002 julkaiseman, Sonera-kirjana tunnetun paljastuskirjan takia, jossa vihjattiin Relanderin syyllistyneen laittomuuksiin. Kirjassa esitetyistä väitteistä todeksi on osoittautunut teletunnistetietojen urkinta, josta Relander tuomittiin kuuden kuukauden ehdolliseen vankeusrangaistukseen törkeästä viestintäsalaisuuden loukkaamisesta. Relander oli antanut turvayksikön tehtäväksi puhelutietojen selvittämisen. Myös kuusi muuta henkilöä tuomittiin vyyhdessä ehdolliseen vankeuteen tai sakkoihin. Tapaukseen liittyviä vahingonkorvauksia selviteltiin vielä vuonna 2015 Espoon käräjäoikeudessa. == Lähteet == Luokka:Telia Finland Luokka:Suomalaiset liikemiehet Luokka:Suomalaiset yritysjohtajat Luokka:Vuonna 1962 syntyneet Luokka:Elävät henkilöt
Kardinaalit

Kardinaalit (Cardinalidae) on luokittelutavasta riippuen yhdestätoista kolmeentoista suvun muodostama Etelä- ja Pohjois-Amerikassa tavattava lintuheimo varpuslintujen lahkossa. Sitä pidettiin aiemmin sirkkujen heimon alaheimona Cardinalinae.BirdLife Suomi: muutetut heimonimet Luettu 30.11.2010 BirdLife Suomen luokituksen mukaan heimossa on 11 sukua ja 48 lajia. Heimon nimilaji punakardinaali (Cardinalis cardinalis) on yleinen, Kanadan Quebecista Guatemalaan ulottuvalla alueella esiintyvä jykevänokkainen lintu. ==Suvut ja lajeja == ===Kirjosiipikardinaalit Pheucticus=== *Keltakardinaali Pheucticus chrysopeplus *Keltavatsakardinaali Pheucticus chrysogaster *Kultakardinaali Pheucticus tibialis *Mustahuppukardinaali Pheucticus aureoventris *Mustapääkardinaali Pheucticus melanocephalus *Punarintakardinaali Pheucticus ludovicianus === Kobolttikardinaalit Cyanoloxia=== *Hohtokardinaali Cyanoloxia cyanoides *Kobolttikardinaali Cyanoloxia glaucocaerulea *Samettikardinaali Cyanoloxia brissonii === Loistokardinaalit Passerina=== *Indigokardinaali Passerina cyanea *Kultarintakardinaali Passerina leclancherii *Purppurakardinaali Passerina versicolor *Sateenkaarikardinaali Passerina ciris *Sinikardinaali Passerina caerulea *Ruusuvatsakardinaali Passerina rositae *Turkoosikardinaali Passerina amoena ===Muurahaistangarat Habia=== * Costaricanmuurahaistangara Habia atrimaxillaris * Kruunumuurahaistangara Habia rubica * Lörppötangara Habia stolzmanni * Muurahaistangara Habia fuscicauda * Nokimuurahaistangara Habia gutturalis * Panamanlörppötangara Habia carmioli * Rillilörppötangara Habia olivacea * Töyhtömuurahaistangara Habia cristata === Punakardinaalit Cardinalis=== *Punakardinaali Cardinalis cardinalis *Veritöyhtökardinaali Cardinalis phoeniceus *Verikardinaali Cardinalis sinuatus === Punavatsakerttulit Granatellus === * Jukataninkerttuli (Granatellus sallaei) * Punavatsakerttuli (Granatellus pelzelni) * Ruusuvatsakerttuli (Granatellus venustus) === Sinisirkkuset Amaurospiza === * Caroninsinisirkkunen Amaurospiza carrizalensis * Sinisirkkunen Amaurospiza concolor * Tummasinisirkkunen Amaurospiza moesta === Sitruunakardinaalit Caryothraustes=== *Mustanaamakardinaali Caryothraustes poliogaster *Punaliivikardinaali Caryothraustes celaeno *Ruusukardinaali Caryothraustes erythromelas *Sitruunakardinaali Caryothraustes canadensis === Tulitangarat Piranga=== * Andientulitangara Piranga rubriceps * Jukatanintangara Piranga roseogularis * Kesätangara Piranga rubra * Liekkitangara Piranga bidentata * Meksikontulitangara Piranga erythrocephala * Punatangara Piranga leucoptera * Purppuratangara Piranga flava * Tammitangara Piranga ludoviciana * Tulitangara Piranga olivacea ===Lajeja, joilla on oma sukunsa=== *Preeriakardinaali Spiza americana *Silkkikardinaali Cyanocompsa parellina == Lähteet == Luokka:Kardinaalit (linnut)
LAL

LAL tarkoittaa seuraavia: * Lakitieteen lisensiaatti, tutkinto * Luonnontieteiden Akateemisten Liitto LAL, ammattiliitto
Oulujoen kirkko

Oulujoen kirkko sijaitsee metsäsaarekkeessa Oulujoen pohjoisrannalla Kirkkokankaan kaupunginosassa Oulussa. Kirkko ja Oulujoen seurakunta kuuluvat Oulun seurakuntayhtymään. Kirkko kuuluu Museoviraston valtakunnallisesti merkittävien rakennettujen kulttuuriympäristöjen luetteloon. ==Rakentaminen ja korjaukset== Suomen senaatin päätös kirkon rakentamisesta tehtiin vuonna 1904, kun silloisen Oulujoen kunnan alueen seurakunta erosi Oulun emäseurakunnasta. Vuonna 1908 valmistuneen puisen kirkkorakennuksen suunnitteli lääninarkkitehti Viktor J. Sucksdorff. Rakennuksen arkkitehtuuri heijastelee kansallisromanttista tyylisuuntausta Suomen Suuriruhtinaskunnan ja sortokausien hengessä. Sucksdorff itse sai vahvoja kansallisromanttisia vaikutteita muun muassa Vienan retkiensä seurauksena. Myös toisessa kirkon kelloista on aikakautta kuvastava teksti "Oi Herra siunaa Suomen kansa". Valmistuessaan kirkko nimettiin Pyhän Hengen kirkoksi. Se on Pohjois-Suomen ainoa säilynyt puinen jugend-kirkko. thumb|250px|left|Oulujoen kirkon interiööri. 1900-luvun aikana alkuperäistä sisustusta on korjaustöiden yhteydessä muutettu useaan kertaan. Vuoden 1984 entisöintityöt suunnitteli arkkitehti Anna-Maija Ylimaula professori Esko Järventauksen myötävaikutuksella. Entisöinnin tarkoituksena oli palauttaa kirkko mahdollisimman lähelle sen alkuperäistä olemusta eli ennen muuta poistaa sotien jälkeen tehdyt modernisoinnit. == Kirkon ominaispiirteitä == Kirkko on 34 metriä pitkä ja 15 metriä leveä. Katon korkeus on 20 metriä, kellotornin 43 metriä. Kirkon rakenteen omaperäisin seikka lienee sen pääty- eli itäseinä. Kirkon keskiakseliin on yhdistetty alttari, saarnatuoli, kuorolehteri ja urut yhdeksi kokonaisuudeksi. Vastaavaa ratkaisua ei ole missään muussa Suomen kirkossa. Kirkon vastakkaisessa eli länsipäädyssä on taas ratasikkuna, jossa olevan ristin keskellä ovat kirjaimet JHS, Jesus Hominum Salvator eli 'Jeesus, ihmisten pelastaja'. Kirkon päätyyn on lisäksi kirjoitettu kaikkien Jeesuksen opetuslasten eli apostolien nimet, mutta niin että Juudaksen nimi on sijoitettu muita alemmaksi. Kirkon tekstiilit on suunnitellut Raija Rastas. Ulkoapäin valkoiseksi maalattu, sisältä hirsipintainen Oulujoen kirkko on suosittu vihkikirkko. Kirkon ympäristö on metsää ja lähellä olevat pappilan pellot ovat edelleen viljelyskäytössä. Myös kirkon ympärille tehty nurmikko on tarkoitus palauttaa alkuperäisen kaltaiseksi metsän aluskasvillisuudeksi. Oulujoen hautausmaa sijaitsee kirkon lähellä. == Lähteet == == Aiheesta muualla == * * Oulujoen kirkko surakuntayhtymän sivustolla * Luokka:Oulun kirkkorakennukset Luokka:Suomen puiset pitkäkirkot Luokka:Valtakunnallisesti merkittävät rakennetut kulttuuriympäristöt Suomessa Kirkko Luokka:Oulujoki
Brittipop

Brittipop tarkoittaa brittiläistä pop- ja rockmusiikkia. Nykyisin käsite yhdistetään ennen kaikkea 1990-luvun keskivaiheilla vallinneeseen brittiläiseen rocksuuntaukseen, jonka englanninkielinen nimi on Britpop. ==1990-luvun brittipop== Brittipop oli melodista ja kitaravoittoista. Musiikillisesti se nojasi vahvasti perinteiseen brittiläiseen rockmusiikkiin. Brittipopyhtyeiden suurimpina vaikuttajina toimivat 1960-luvun menestyneet brittiläiset yhtyeet kuten The Beatles, The Who, The Kinks ja Small Faces. Jonkin verran vaikutteita haettiin myös punkista, glam rockista ja The Smithsin kaltaisista 1980-luvun yhtyeistä. Tyylilajin menestynein ja tunnetuin albumi on Oasiksen (What’s the Story) Morning Glory?, jota on myyty maailmanlaajuisesti arviolta 20 miljoonaa kappaletta. Ulkoisessa tyylissä henki vahvana 1960-luvun mod-kulttuurin ja lad-henkisyyden sulautuminen. Asiaan kuuluivat täten moppitukat ja peribrittiläiset brändit kuten Ben Sherman, Burberry, Fred Perry, Clarks ja Paul Smith. Brittipop-tyyliä ja koko ilmiötä pidetäänkin korostetun valkoihoisena, konservatiivisena, retrohenkisenä ja menetettyyn ”parempaan Britanniaan” kaihoavana. ==Merkittäviä brittipopin albumeita== *The Bluetones – Expecting to Fly (1996) *Blur – Parklife (1994), The Great Escape (1995), Blur (1997) *Radiohead – The Bends (1995) *Elastica – Elastica (1995) *Oasis – Definitely Maybe (1994), (What's the Story) Morning Glory? (1995), Be Here Now (1997) *Pulp – Different Class (1995) *Suede – Suede (1993), Dog Man Star (1994), Coming Up (1996) *The Verve – A Northern Soul (1995), Urban Hymns (1997) ==Merkittäviä brittipopyhtyeitä== * The Bluetones * Blur * Elastica * Oasis * Pulp * Radiohead * Suede * Supergrass * The Verve ==Katso myös== *Cool Britannia ==Aiheesta muualla== Luokka:Rockin tyylilajit
Jochem Uytdehaage

Jochem Uytdehaage (s. 9. heinäkuuta 1976 Utrecht, Alankomaat) on alankomaalainen pikaluistelija. Uytdehaage nousi maailman huipulle melko yllättäen voitettuaan vuonna 2001 Alankomaiden yleisluistelumestaruuden ja pääsi EM-kisojen joukkueeseen. EM-kisoissa hän sijoittui neljänneksi ja samana talvena yleisluistelijoiden MM-kisoissa kymmenenneksi. Vuonna 2002 Uytdehaage voitti EM-kultaa selvällä erolla hopealle sijoittuneeseen maanmieheensä Carl Verheijeniin. Samana vuonna Salt Lake Cityn olympialaisissa hän voitti kultaa sekä 5 000 että 10 000 metrillä ja sai lisäksi hopeaa 1 500 metrillä. Hän voitti molemmat matkat silloisilla maailmanennätysajoilla (6.14,66 ja 12.58,92). 10 000 metrin voittoaikansa oli myös kautta aikain ensimmäinen 13 minuutin alitus maailmassa. Myös 1 500 metrillä hän luisteli uuden maailmanennätyksen, mutta amerikkalainen Derek Parra puristi ajasta vielä 0,62 sekuntia ja vei kultamitalin. Samana keväänä Uytdehaage voitti kultaa vielä yleisluistelijoiden MM-kisoista Heerenveenistä. Vuoden 2003 matkakohtaisissa MM-kisoissa maaliskuussa Berliinissä Uytdehaage voitti kultaa 5 000 metrillä. Tammikuussa 2004 hän saavutti EM-kisoissa pronssia, mutta vuoden kuluttua tästä kirkasti mitalin kultaiseksi. Alankomaiden mestaruuskisoista Uytdehaagella on kaikkiaan yhdeksän mitalia, joista kultaisia neljä. Uytdehaage piti aateliskalenterin kaikkien aikojen ykkössijaa hallussaan aikavälillä 17. marraskuuta 2001—2. helmikuuta 2002 ja uudelleen 9. helmikuuta 2002—13. marraskuuta 2005. == Henkilökohtaiset ennätykset == *500 m: 36,27 19. marraskuuta 2005 Salt Lake City *1 000 m: 1.11,36 24. helmikuuta 2001 Calgary *1 500 m: 1.44,57 19. helmikuuta 2002 Salt Lake City *3 000 m: 3.43,28 16. maaliskuuta 2001 Calgary *5 000 m: 6.14,66 9. helmikuuta 2002 Salt Lake City *10 000 m: 12.58,92 22. helmikuuta 2002 Salt Lake City == Lähteet == * Uytdehaage Skateresults-tietokannassa ===Viitteet=== == Aiheesta muualla == *Kotisivu (hollanniksi) Luokka:Alankomaalaiset pikaluistelijat Luokka:Alankomaalaiset olympiavoittajat Luokka:Vuonna 1976 syntyneet Luokka:Elävät henkilöt
Giffenin hyödyke

Giffenin hyödyke on taloustieteessä käytetty termi, jolla kuvataan tuotetta tai palvelua, jonka kysyntä kasvaa hyödykkeen hinnan noustessa. Giffenin hyödykkeiden olemassaolosta ei saatu kiistatonta empiiristä varmuutta, mutta taloustieteen teoria tarjoaa mahdollisuuden hyödykkeiden olemassaololle. Nimensä Giffenin hyödyke on saanut Robert Giffeniltä, joka Alfred Marshallin mukaan keksi tällaisten hyödykkeiden mahdollisen olemassaolon. == Katso myös == * Hyödyke * Veblenin hyödyke Luokka:Mikrotaloustiede Luokka:Taloustieteen käsitteet
Alfred Marshall

thumb|Elements of economics of industry, 1892 Alfred Marshall (s. 26. heinäkuuta 1842, Lontoo – k. 13. heinäkuuta 1924, Cambridge) oli brittiläinen kansantaloustieteilijä, jota pidetään yhtenä aikansa merkittävimmistä taloustieteen tutkijoista. Marshallin vuonna 1890 julkaistu Principles of Economics oli erityisesti Britanniassa laajasti käytetty taloustieteen perusoppiteos useita vuosia. Marshallin taloustieteellinen tutkimus oli laaja- alaista, mutta erityisesti hänen tunnetaan ensimmäisenä kysyntä- ja tarjontafunktioita hinnanmäärityksen selittämiseen käyttäneenä tutkijana. Marshall kehitti kysynnän hintajouston analyyttisenä työkaluna ja osallistui laajasti taloudellisen hyvinvoinnin määrityksen kehittämiseen. Hänet tunnetaan myös epätäydellisen kilpailun käsitteestä: hän huomasi miten yritykset tekevät sinänsä samanlaisista hyödykkeistä erilaisia muun muassa tavaramerkkien ja mielikuvien avulla. == Lähteet == Luokka:Brittiläiset taloustieteilijät Luokka:Vuonna 1842 syntyneet Luokka:Vuonna 1924 kuolleet
Raisa Smetanina

Raisa Petrovna Smetanina (venäjäksi Раиса Петровна Сметанина; s. 29. helmikuuta 1952 Komin ASNT, Neuvostoliitto) on kilpahiihtäjä, moninkertainen maailmanmestari ja olympiavoittaja. Etniseltä taustaltaan hän kuuluu suomensukuiseen kansaan, komeihin. Smetanina kilpaili kaikkiaan viisissä olympialaisissa, joissa neljissä hän edusti Neuvostoliittoa ja viidensissä kisoissaan Albertvillessä 1992 Itsenäisten valtioiden yhteisön ja Georgian muodostamaa yhdistynyttä joukkuetta. Innsbruckissa 1976 Smetanina hävisi viiden kilometrin matkalla kultamitalin vain runsaan sekunnin erolla Helena Takalolle. Seuraavana päivänä kymmenen kilometrin kisassa hän voitti kultamitalin, ja eroa hopealle sijoittuneeseen Takaloon jäi alle sekunti. Lake Placidin olympialaisissa 1980 Smetanina voitti 15. helmikuuta olympiakultaa 5 kilometrin matkalla. Viimeisen olympialaisten kultamitalinsa Smetanina voitti hieman alle 40-vuotiaana Albertvillessä IVY:n viestijoukkueessa. Tuolloin hänestä tuli vanhin hiihtolajien olympiavoittaja ja vanhin talviolympialaisten kultamitalin voittanut nainen. Kaikkiaan hän saavutti 21 olympia- ja MM- mitalia. Vuonna 1979 Smetaninalle myönnettiin Holmenkollen-mitali. == Lähteet == * * Smetanina KOK:n sivuilla === Viitteet === Luokka:Neuvostoliittolaiset olympiavoittajat Luokka:Neuvostoliittolaiset maastohiihtäjät Luokka:Vuonna 1952 syntyneet Luokka:Elävät henkilöt
Dolly (perävaunu)

Dolly on rekisteröitävä yksi- tai kaksiakselinen apuvaunu, joka on varustettu vetopöydällä. Tämän apuvaunun ja puoliperävaunun yhdistämisen jälkeen saadaan kuorma-autoon miltei samanlainen perävaunu kuin varsinainen perävaunu. Dollyssa pitää olla jarrut ja takavalot ja se on katsastettava vuosittain. Suomessa haetaan satamista Manner-Euroopasta saapuneet puoliperävaunut usein myös dollyn avulla puoliperävaunun vetoauton asemesta. Tähän on syynä Suomen Manner-Eurooppaa vapaammat pituussäännökset. Dolly kytketään normaalisti vetokytkimellä varustettuun kuorma-autoon. Vetokytkimen tulee olla hyväksytty dollyn vetoon, koska dollyn aisa on kiinteä, toisin kuin varsinaisen perävaunun aisa, joka on helakiinnitteinen. == Henkilöautodolly == Dolly voi olla myös henkilöauton vetokoukkuun kytkettävä 1- tai 2-akselinen toisen ajoneuvon hinaamiseen tarkoitettu laite. Yleensä siinä on irrotettavat ajorampit. Hinattaessa dollylla hinattavan ajoneuvon etupyörät tai takapyörät ajetaan dollylle ja auto sidotaan kiinni siihen. Toinen akseli autosta tulee hinauksessa dollyn kantaessa toisen. Suomessa nopeusrajoitus on 60 km/h eikä dollyä tarvitse rekisteröidä. Dollyn hinaaminen henkilöautolla on kielletty 06/2020 alkaen. == Lähteet == Luokka:Tieliikenne Luokka:Autotekniikka Luokka:Hinattavat ajoneuvot
Samara

Samara () on venäläinen kaupunki Volgajoen rannalla. Kaupungissa oli 1 170 381 asukasta vuonna 2012, esikaupunkeineen yli kaksi ja puoli miljoonaa. Se on Samaran alueen pääkaupunki. ==Historiaa== Samaran perustivat venäläiset vallattuaan alueen mongoleilta vuonna 1586. Se kasvoi nopeasti viljakaupan keskukseksi. 1800-luvun puolivälistä vuoteen 1928 se oli Samaran kuvernementin keskus. Esimerkiksi 1897 väestönlaskennan mukaan kaupunki oli tuolloin vahvasti ei-venäläinen, sillä venäläisiä oli vain 1,5 % kaupungin noin 90 000 asukkaasta. Vuosina 1935–1991 kaupunkia kutsuttiin nimellä Kuibyšev (Куйбышев) poliitikko ja vallankumoussankari Valerian Kuibyševin mukaan. Samara toimi Neuvostoliiton toissijaisena pääkaupunkina, kun Moskova oli uhattuna toisessa maailmansodassa vuosina 1941–1943. Neuvostoliiton aikana Kuibyšev oli sotilaallisista syistä suljettu kaupunki. Kaupungin keskustasta ammattikoulun kellarista löytyi 1990-luvulla Josif Stalinille sota-aikana tehty salainen bunkkeri, joka nykyään on matkailunähtävyys. ==Väestö== ===Asukasluvun kehitys=== Vuosi 1811 1840 1863 1897 1914 1931 1959 1970 1979 1989 2002 2010 Väkiluku ==Nykypäivä== Nykyään kaupunki on tärkeä teollisuuskeskus ja liikenteen solmukohta. Kaupungissa on tärkeä jokisatama Volgan varrella. Samaran rautatieasema on kaupungin pääasema. Valtatie M5, joka on osa eurooppatie E30:sta, kulkee kaupungin pohjoispuolitse ja valtatie M32 (eurooppatie E131) lähtee kaupungista etelään. Samaran kansainvälinen lentoasema sijaitsee hieman kaupungin pohjoispuolella. Tätä lentoasemaa kutsutaan sijaintipaikkansa () perusteella myös Samara-Kurumotšin lentoasemaksi ja se palvelee myös noin 50 kilometrin päässä lännessä sijaitsevaa Toljattia. Lada Samara -merkkistä autoa tehdään läheisessä kaupungissa Toljattissa. Kuva:Moskovskaya (Samara Metro).jpg| Samaran metron Moskovskajan asemaa. Kuva:View on Samara train station from the train window.jpg|Samaran rautatieasemaa. Kuva:Airport samara.JPG|Samara-Kurumotšin lentoasema. Kuva:Московское шоссе-пр. Кирова.jpg|Samaraa yöllä. Kuva:Samara obl admin building.JPG|Samaran alueen hallintorakennus. Kuva:Pokrov v.jpg|Ortodoksinen Pokrovan Jumaläidin katedraali. Kuva:Samara - View from Volga (2008-07-13).jpg| Samara sijaitsee Volgan varrella. Kuva:Metallurg Stadium.jpg|Jalkapallo-ottelu Krylja Sovetov -joukkueen (suom. Neuvostosiivet) kotikentällä Samaran Metallurg-stadionilla. ==Ystävyyskaupungit== * Zhengzhou, Kiina * St. Louis, Yhdysvallat * Stara Zagora, Bulgaria * Stuttgart, Saksa * Dnipro, Ukraina * Denizli, Turkki * Koper, Slovenia * Palermo, Italia ==Katso myös== * Samaran metro * Samaran rautatieasema ==Lähteet== == Aiheesta muualla == * Kaupungin kotisivut * Kaupunkipiirin sivusto * Matkailutietoa Samarasta * Valokuvia Samarasta * Kuvia Samarasta *Samara * Luokka:Seulonnan keskeiset artikkelit